
Për shpronësimin, për interes publik, të pronarëve të pasurive të paluajtshme, pronë private, që preken nga ndërtimi i nënstacionit 110/20 KV, Bushat, Shkodër

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Shpronësimin, për interes publik, të pronarëve të paurive të paluajtshme, pronë private, që preken nga ndërtimi i nënstacionit 110/20 kV, Bushat, Shkodër, sipas tabelës, që i bashkëlidhet këtij vendimi.
2. Shpronësimi të bëhet në favor të KESH sh.a.
3. Pronarët e pasurive të paluajtshme, që shpronësohen, të kompensohen në lekë, në vlerë të plotë, sipas masës përkatëse, që paraqitet në tabelën, e cila i bashkëlidhet këtij vendimi, për sipërfaqen 13 800 m2, tokë bujqësore/arë dhe kultura bujqësore, vlerësuar në shumën e përgjithshme 13 991 828 (trembëdhjetë milionë e nëntëqind e nëntëdhjetë e një mijë e tetëqind e njëzet e tetë) lekë.
4. Ky fond të përballohet nga fondet e KESH sh.a., zëri “Kosto vendore për shpronësimet”.
5. Vlera e shpenzimeve procedurale të shpronësimit të jetë në shumën  316 000 (treqind e gjashtëmbëdhjetë mijë) lekë dhe të përballohet nga KESH sh.a., si subjekti kërkues i këtij shpronësimi.
6. Shpronësimi të përfundojë brenda muajit dhejto 2006.
7. Punimet për ndërtimin e këtij nënstacioni kanë filluar në muajin shtator 2006 dhe të përfundojnë brenda vitit 2007.
8. Ngarkohen Ministria e Ekonomisë, Tregtisë dhe Energjetikës dhe KESH sh.a. për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha 

